
<https://www.youtube.com/watch?v=ijRdWoFd34A&feature=emb_title>

Ahojte všetky deti, ktoré bývate na Slovensku a zároveň v Bratislave, v hlavnom meste Slovenska.  
Práve ste si vypočuli najznámejšiu a najdôležitejšiu slovenskú pieseň. Volá sa hymna. Pozná ju každý, kto tu s nami žije. A teraz už aj vy 🙂 Hrá sa vždy, keď sa deje niečo dôležité. Napríklad keď slovenskí hokejisti vyhrajú zápas 🙂 Vtedy každý vidí aj slovenskú zástavu, ktorú môžeš vidieť vo videu aj so slovenským znakom. Dobre si pozri farby, akými sú zástava a znak vyfarbené, budeš to potrebovať 🙂 Vo videu sú aj ujovia. Týmto ujom vďačíme za to, že sa dnes vieme porozprávať po slovensky, oni vymysleli písmenká a reč – slovenčinu.



2. Zober si farbičky a vyfarbi si slovenský znak podľa vzoru, pomôž si videom, ktoré som ti poslala. Vystrihni si ho po vonkajšej čiare, určite to zvládneš 🙂

3. Na Slovensku máme veľa hradov a zámkov.

Aj v našom meste Bratislava je veľmi známy Bratislavský hrad



... potokov a riek

Jedna veľká rieka tečie aj cez Bratislavu, volá sa Dunaj.





... polia, kde rastú zemiaky, kapusta, obilie, z ktorého je múka a neskôr chlebík alebo koláčiky 🙂



Kto z vás bol už vo Vysokých Tatrách? Sú krásne v lete i v zime a sú domovom pre kamzíky alebo nad nimi lieta veľký orol skalný. Je to najvyššie pohorie Slovenska.





A nesmieme zabudnúť na nádherné lesy 🙂 To ako sa v nich správame a čo v nich môžeme nájsť ti ukáže pesnička 🙂 Skús si na ňu aj zacvičiť, zatancovať tak, ako to robievame v škôlke 🙂

<https://www.youtube.com/watch?v=uMyjVFF7mVY>


4. Skús si postaviť Bratislavský hrad z kociek alebo stavebníc, aké máš doma. Možno sa ti podarí postaviť aj mesto Bratislava, v ktorom jazdia autá, autobusy, električky … 🙂

5. Možno sa ti to mesto podarí aj nakresliť 🙂, rodičia ti isto radi pomôžu so slovíčkami „nakresli loď **na** Dunaji, **vedľa** červeného auta daj modré, **za** modrým zelené, **nad** Dunajom letí lietadlo, **cez** Dunaj je postavený most, **pod** oblakom letí vtáčik ...“ a podobne.

Alebo si nakresli les: „**Vedľa** stromu rastie hríbik, **na** hríbiku lezie slimák, **nad** stromom letí vtáčik, **v** strome býva veverička, **pod** stromom rastie tráva..“ (Milí rodičia, tieto predložky sa dajú využiť v rámci kreslenia, ale i pri konštruktívnych hrách – teda stavaní z rôznych stavebníc)

6. Dobre si pozri ako vyzerajú písmenko A, B, C

Ak sa nepomýliš a vyfarbíš podľa zadania, tvoja zástava bude mať skutočné farby 🙂



PS: Milí rodičia, ak pracujete s deťmi doma, radi vám fotku výtvorov Vašich detí uverejníme na webovej stránke našej materskej školy 🙂. Stačí, ak ju pošlete na e-mailovú adresu [msstrecnianska@strediskoskole.sk](mailto:msstrecnianska@strediskoskole.sk)

Vaša Zuzka a ostatné pani učiteľky.